Κανονισμός (ΕΚ) αριθ. 636/2002 της Επιτροπής
της 12ης Απριλίου 2002
για τον καθορισμό προσωρινών διατάξεων σχετικά με την ανακοίνωση των αιτήσεων πιστοποιητικών που προβλέπεται στον κανονισμό (ΕΚ) αριθ. 1961/2001 περί λεπτομερειών εφαρμογής του κανονισμού (ΕΚ) αριθ. 2200/96 του Συμβουλίου όσον αφορά τις επιστροφές κατά την εξαγωγή στον τομέα των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1961/2001 της Επιτροπής, της 8ης Οκτωβρίου 2001, περί λεπτομερειών εφαρμογής του κανονισμού (ΕΚ) αριθ. 2200/96 του Συμβουλίου όσον αφορά τις επιστροφές κατά την εξαγωγή στον τομέα των οπωροκηπευτικών(1), και ιδίως το άρθρο 7 παράγραφος 3 στοιχείο β),
Εκτιμώντας τα ακόλουθα:
(1) Με τον κανονισμό (ΕΚ) αριθ. 1961/2001 καθορίστηκαν οι λεπτομέρειες εφαρμογής των επιστροφών κατά την εξαγωγή στον τομέα των οπωροκηπευτικών. Το άρθρο 7 παράγραφος 3 στοιχείο β) του κανονισμού αυτού προβλέπει ότι αν η Πέμπτη είναι ημέρα αργίας της Επιτροπής, η τελευταία δύναται να τροποποιήσει προσωρινά την ημέρα της ανακοίνωσης των αιτήσεων πιστοποιητικών.
(2) Η Πέμπτη 9 και η Παρασκευή 10 Μαΐου 2002 είναι αργίες της Επιτροπής. Ως εκ τούτου, πρέπει να μεταφερθούν την Τετάρτη 8 Μαΐου 2002 οι ανακοινώσεις σχετικά με τις αιτήσεις πιστοποιητικών που υποβάλλονται τη Δευτέρα 6 και την Τρίτη 7 Μαΐου 2002 και να αναβληθεί για τη Δευτέρα 13 Μαΐου 2002 η ανακοίνωση σχετικά με τις αιτήσεις πιστοποιητικών που υποβάλλονται από την Τετάρτη 8 Μαΐου 2002,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι προθεσμίες για τις ανακοινώσεις που καθορίζονται από το άρθρο 7 παράγραφος 3 στοιχείο β) του κανονισμού (ΕΚ) αριθ. 1961/2001 για την Πέμπτη 9 Μαΐου και τη Δευτέρα 13 Μαΐου 2002 τροποποιούνται προσωρινά ως εξής:
1. Η ανακοίνωση των αιτήσεων πιστοποιητικών που υποβάλλονται τη Δευτέρα 6 και την Τρίτη 7 Μαΐου 2002 πρέπει να γίνει την Τετάρτη 8 Μαΐου 2002, το αργότερο στις 12:00 (ώρα Βρυξελλών) αντί την Πέμπτη 9 Μαΐου 2002.
2. Η ανακοίνωση των αιτήσεων πιστοποιητικών που υποβάλλονται από την Τετάρτη 8 έως την Κυριακή 12 Μαΐου 2002 πρέπει να γίνει τη Δευτέρα 13 Μαΐου 2002, το αργότερο στις 12:00 (ώρα Βρυξελλών).
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Απριλίου 2002.